HR
C 184/42
Službeni list Europske unije
25.5.2023.
— Prvo se ograničenje ponekad naziva iznimkom „obvezne prilagodbe” (engl. must match) (članak 8. stavak 2.).
Vanjski izgled proizvoda koji je potreban za spajanje s drugim proizvodom ne može se zaštititi. — Drugo se ograničenje odnosi na zaštitu dijelova koji nisu vidljivi.
4.1.6.
Dio koji nije vidljiv pri normalnoj upotrebi proizvoda ne može se zaštititi prijavom dizajna (članak 4. stavak 2.).
To se na primjer odnosi na: — mehanički dio sata; — unutrašnjost većine motora kućanskih aparata; — motor automobila (smatra se da nije vidljiv pri normalnoj upotrebi vozila, čak i ako je motor lako vidljiv podizanjem poklopca motora).
4.1.7.
To znači da se mogu zaštititi isključivo rezervni dijelovi koji ne uključuju nikakav mehanizam za povezivanje i koji su vidljivi.
Ipak, u skladu s Uredbom može se zaštititi velik broj dijelova.
Na primjer, kad je riječ o automobilu, to se odnosi na: — prednja svjetla; — blatobrane; — poklopac motora i vrata (ali ne i šarke); — upravljač.
4.1.8.
Prema tome, svaki konkurentni proizvođač rezervnih dijelova može reproducirati proizvod koji nije zaštićen prijavom dizajna i njime opskrbljivati tržište popravaka.
4.1.9.
No primjena tih odredaba ipak je dovela do nekih pitanja.
EGSO stoga pozdravlja činjenicu da se u Prijedlogu uredbe uzima u obzir rješenje koje je Sud Europske unije iznio u presudi Acacia od 20. prosinca 2017., u kojoj je pojasnio tumačenje pojma „klauzule o popravku”.
4.1.10.
EGSO ističe da je Žalbeni sud u Parizu u praksi primijenio to rješenje u svojoj presudi od 11. rujna 2018. u predmetu br.
2017/01589, u slučaju naplataka koji su se prodavali u internetskoj trgovini.
Prodavatelj se nije mogao valjano pozvati na „klauzulu o popravku” jer su ti naplatci ponuđeni „u svrhu estetske personalizacije vozila” i „prilagodbe”.
Stoga je utvrđeno da se predmetnim naplatcima povređuje pravo i prodavatelj je kažnjen zbog krivotvorenja dizajna.
4.1.11.
Neke su države članice liberalizirale tržište rezervnih dijelova.
Francuski Zakon o klimi i otpornosti br.
2021-1104 od 22. kolovoza 2021.
otvara tržište za prodaju određenih rezervnih automobilskih dijelova od 1. siječnja 2023.
4.1.12.
Cilj je te mjere sniziti cijene na tom tržištu.
One su se između 2019. i 2020. povećale za prosječno 8 %, djelomično zbog tehničke složenosti raznih dijelova, kao što su motori električnih retrovizora i senzori ugrađeni u vjetrobranska stakla.
Države članice u kojima je taj sektor najliberalniji nemaju visoko razvijenu industriju.
Međutim, to ne vrijedi za Njemačku, zemlju moćnih proizvođača automobila, gdje je tržište već otvorenije.
U Francuskoj će od 1. siječnja 2023. dobavljači opreme, bilo da se radi o prvoj ugradnji, odnosno da su sudjelovali u sastavljanju novog vozila, ili da su neovisni, moći stavljati na tržište dijelove automobila od stakla.
Dobavljači opreme koji su sudjelovali u prvoj ugradnji drugih vidljivih rezervnih dijelova (svjetlosnih dijelova, retrovizora itd.) moći će prema tome stavljati te dijelove na tržište kao proizvođači. 4.2.
Trošak zaštite dizajna 4.2.1.
EUIPO ima uspostavljen sustav internetskog podnošenja prijava za dizajn, čiji trošak trenutačno iznosi od 350 EUR naviše.
EGSO podsjeća da je registrirani dizajn Zajednice valjan tijekom početnog razdoblja od pet godina od datuma prijave te da se registracija može produljiti svakih pet godina na razdoblje od najviše 25 godina.